เรื่องร้องเรียน: Site งานก่อสร้างส่งเสียงดังเป็นระยะๆทั้งวัน วันนี้วันอาทิตย์ ไม่ได้พักผ่อนเลยครับ อยากให้หน่วยงานที่เกี่ยวข้องจัดการปัญหาให้ทีครับ  Site งานตรงแถวๆใต้สะพานข้ามคลองพระโขนง ก่อนถึงซอยสุขุมวิท 48
การดำเนินการของเจ้าหน้าที่: ฝ่ายโยธา สำนักงานเขตคลองเตยได้ตรวจสอบแล้ว ขอเรียนว่า บริเวณดังกล่าวได้รับใบอนุญาตก่อสร้างอาคาร ตามแบบ ข.1 เลขที่ คล.82/2565 ลงวันที่ 6 ธันวาคม 2565 รายละเอียดตามภาพถ่าย ทั้งนี้ การทำงานในวันอาทิตย์นั้น ตามข้อบัญญัติกรุงเทพมหานคร เรื่อง ควบคุมอาคาร พ.ศ. ๒๕๔๔ หมวด 11 ข้อ ๑๑๓ วรรค 5 บัญญัติไว้ว่า “ห้ามก่อสร้างหรือกระทำการใดๆ ในบริเวณที่ได้รับอนุญาตให้ก่อสร้างซึ่งก่อให้เกิดเสียงและแสงรบกวนผู้อยู่อาศัยข้างเคียงระหว่าง ๒๒.๐๐ น. ถึง ๐๖.๐๐ น. เว้นแต่จะได้มีการป้องกันและได้รับอนุญาตจากผู้ว่าราชการ” ซึ่งตามข้อกฎหมายดังกล่าวมิได้ห้ามทำการก่อสร้างในวันอาทิตย์ จึงสามารถทำได้ แต่อย่างไรก็ตาม ฝ่ายโยธาได้ขอความร่วมมือและกำชับโครงการให้ควบคุมการทำงานก่อสร้าง โดยให้ดำเนินการก่อสร้างด้วยความระมัดระวัง และควบคุมการก่อสร้างให้อยู่ภายในเวลาที่กฎหมายกำหนด และห้ามกระทำการใดในบริเวณที่ได้รับอนุญาตซึ่งก่อให้เกิดเสียงดังและแสงรบกวนผู้อยู่อาศัยข้างเคียงเกินกว่าที่กฎหมายกำหนดไว้อย่างเคร่งครัด โดยเฉพาะในวันอาทิตย์ให้ควบคุมไม่ให้มีกิจกรรมที่ใช้เสียงดัง และเลือกใช้อุปกรณ์และวิธีการก่อสร้างที่ก่อให้เกิดเสียงรบกวนน้อยที่สุด เพื่อบรรเทาความเดือดร้อนให้กับผู้อาศัยอยู่บริเวณดังกล่าวต่อไปแล้ว
ความเห็นของผู้แจ้ง: หลังจากรับเรื่องแล้ว จนท. ตรวจสอบรวดเร็วมากครับ ขอบคุณครับ อาจจะขอรบกวนกำชับผู้รับเหมาหรือเจ้าของโครงการ ในเรื่องมาตรการในการก่อสร้าง ดัดแปลง หรือ รื้อถอนอาคารให้ทีนะครับ ขอบคุณมากครับ
พื้นที่: แขวงพระโขนง เขตคลองเตย กรุงเทพมหานคร